У Вікіпедыі ёсць артыкулы пра іншых асоб з прозвішчам Пара (значэнні).

**Луіс Эдуарда Пара Рывера** (ісп.: Luis Eduardo Parra Rivero; нар. 7 ліпеня 1978) — венесуэльскі палітык, старшыня Нацыянальнай асамблеі Венесуэлы (з 2020 па 2021).

З-за палітычнага крызісу ў Венесуэле і двоеўладдзя, Пара знаходзіцца ў канфлікце з Хуанам Гуайдо з нагоды таго, хто з’яўляўся старшынёй парламента Венесуэлы на аснове галасавання 5 студзеня 2020 года.

Палітычная кар’ера
------------------

Пара быў дэпутатам ад партыі «За справядлівасць».

У снежні 2019 года ён стаў фігурантам карупцыйнага скандалу ў праграме мясцовых камітэтаў па забеспячэнні і вытворчасці (CLAP) пры ўрадзе Нікаласа Мадура. Пара адхіліў абвінавачванні. Пасля таго, як расследаванне было апублікавана, ён, Хасэ Брыта, Конрад Перэс і Хасэ Грэгорыа Нар’ега былі пазбаўленыя дэпутацкіх месцаў і выключаны са сваіх партый.

5 студзеня 2020 года адбыліся выбары дэпутатаў венесуэльскай Нацыянальнай асамблеі. Падчас гэтага таксама вызначаўся старшыня асамблеі.

Пару, якому раней быў забаронены доступ у заканадаўчыя палаты, быў прадастаўлены дазвол абірацца, у той час як іншыя прадстаўнікі апазіцыі былі пазбаўлены права балатавацца. Да Пары далучыліся дэпутаты Нацыянальнай асамблеі, верныя Мадура. Было праведзена паспешлівае галасаванне, і ён быў абвешчаны старшынёй парламента. Апазіцыя паведаміла, што кворум не быў дасягнуты і галасы не былі падлічаныя. Паліцэйскія сілы заблакавалі доступ да парламента апазіцыянерам і СМІ. Асобнае пасяджэнне было праведзена за межамі будынка Нацыянальнай асамблеі, дзе 100 з 167 дэпутатаў пераабралі Хуана Гуайдо кіраўніком парламента.

Урад Нікаласа Мадура паведаміў, што 140 з 167 дэпутатаў Нацыянальнай асамблеі прагаласавалі за Пару. У публічным выступе Мадура абвясціў, што Пара быў прызначаны новым старшынёй Нацыянальнай асамблеі і што парламент падтрымаў гэтае рашэнне. Адносна незадаволенасці апазіцыі, якая спрабавала ўвайсці ў федэральны заканадаўчы орган, Мадура сказаў, што «калі Гуайдо не захацеў увайсці ў яго, гэта таму, што ў яго не было галасоў», адзначыўшы, што самаабвешчанаму лідару Венесуэлы і яго прыхільнікам было забаронена вылучацца ў дэпутаты. Калі рэпарцёры пыталі Пару аб афіцыйным падліку галасоў, ён сказаў, што інфармацыя па ім «недаступная» і не абвешчаная дата яго апублікавання.

Заўвагі
-------

1. ↑  *Cohen, Corina Pons and Luc*. Venezuela's ruling Socialists seize congress, defiant opposition re-elects Guaido **(нявызн.)**. *U.S.* (6 студзеня 2020). Праверана 6 студзеня 2020.
2. ↑  Two Venezuela lawmakers declare themselves Speaker(англ.)  **(нявызн.)**? (6 студзеня 2020).
3. 1 2  ¿Quién es el diputado Luis Parra?(нявызн.). *La Patilla* (5 студзеня 2020). Праверана 5 студзеня 2020.
4. ↑  Venezuela: denuncian a siete diputados de corrupción Архівавана 21 снежня 2019.
5. ↑  Vándalos accedieron a patadas hasta equipos de sonido de la AN para que Parra hablara (Video)(нявызн.). *La Patilla* (5 студзеня 2020). Праверана 5 студзеня 2020.
6. ↑  Golpe del régimen de Maduro: Bloqueó el ingreso de la oposición a la AN e instaló a Luis Parra como su presidente(нявызн.). *La Patilla* (5 студзеня 2020). Праверана 5 студзеня 2020.
7. 1 2  *Sánchez, Fabiola*. Guaidó blocked from congress as Venezuelan conflict deepens **(нявызн.)**. *Associated Press* (5 студзеня 2020). Праверана 6 студзеня 2020.
8. ↑  Luis Eduardo Parra has been elected president of #Venezuela's National Assembly with 140 legitimate votes **(нявызн.)**. *Telesur* (5 студзеня 2020). Праверана 5 January 2020.
9. ↑  Maduro reconoció a Luis Parra como "presidente" de la Asamblea Nacional(нявызн.). *La Patilla* (5 студзеня 2020). Праверана 5 студзеня 2020.
10. 1 2  Maduro insultó el criterio de los venezolanos y afirmó que "en la AN decidió la oposición"(нявызн.). *La Patilla* (5 студзеня 2020). Праверана 5 студзеня 2020.
11. ↑  Ellsworth, Brian.  Little-known Venezuela legislator becomes Maduro's choice for opposition leader(англ.), *Reuters* (7 January 2020).

|  |  |
| --- | --- |
| ⚙️   У сацыяльных сетках | Твітэр |
| Фота, відэа і аўдыё | Instagram |
| Слоўнікі і энцыклапедыі | OpenSanctions |